PLAN POSLOVANJA DRUŠTVA ZA 2024. GODINU

Karlovac, prosinac 2023. godine

**1. PLAN POSLOVANJA DRUŠTVA ZA 2024. GODINU**

**1.1. Opći podaci o poslovnom subjektu**

Naziv tvrtke: Inkasator d.o.o. Karlovac

Sjedište: Trg hrvatskih branitelja 4, 47 000 Karlovac

Telefon: +385 47 693 380

Mrežna stranica: www.inkasator.hr

Adresa e-pošte: inkasator@inkasator.hr

Matični broj: 3455459

OIB: 51671452481

72.3 Obrada podataka;

74.84 Ostale poslovne djelatnosti: Računovodstveni i knjigovodstveni poslovi, Naplata troškova stanovanja i s time povezanih troškova upravljanje nekretninama uz naplatu i po ugovoru, čišćenje svih vrsta objekata, projektiranje, građenje, uporaba građevina i uklanjanje građevina, nadzor nad gradnjom, kupnja i prodaja robe, obavljanje trgovačkog posredovanja na domaćem i inozemnom tržištu, djelatnost elektroničkih i komunikacijskih mreža i usluga.

1.2. Registrirane djelatnosti društva

Osnovna djelatnost (NKD): 6920 Računovodstvene, knjigovodstvene i uslužne djelatnosti.

1.3. Otvoreni računi u bankama

Privredna banka Zagreb d.d. Poslovnica Karlovac

Karlovačka banka d.d.

Otp banka d.d.

1.4. Broj zaposlenih

Na dan 20.12.2023. zaposleno je 36 radnika, od toga 1 na određeno vrijeme.

1.5. Temeljni kapital:

Temeljni kapital iznosi 58.106,05 Eur-a / 437.800,00 kn i uplaćen je u cijelosti. Tvrtka posluje od 01. siječnja 1990. godine. Sukladno Zakonu o računovodstvu tvrtka spada u male poduzetnike, a temeljem Pravilnika u strukturi i sadržaju godišnjih financijskih izvještaja sastavlja i prezentira godišnje financijske izvještaje primjenom HSFI – a. Odlukom Skupštine od 27. prosinca 2007. godine i rješenjem Trgovačkog suda u Karlovcu broj: Tt-07/802-2 od 04. siječnja 2008. godine, MBS 020011133, Stambeni fond d.o.o. pripojen je tvrtki Inkasator d.o.o., te posluju pod zajedničkim nazivom Inkasator d.o.o. Karlovac. Temeljem Odluke Skupštine Društva od 7.studenog 2019. godine došlo je do prijenosa poslovnog udjela na temelju sklopljenog Ugovora o prijenosu poslovnog udjela sa Hrvatske Elektroprivrede na Čistoća d.o.o. Karlovac u nominalnom iznosu od 398,17 Eur-a / 3.000,00 kuna. Promjena poslovnog udjela evidentirana je u registru Trgovačkog suda u Zagrebu-stalna služba u Karlovcu. Udio Čistoće u temeljnom kapitalu povećao se sa 1.712,12 Eur-a /12.900,00 kuna na 2.110,29 Eur-a / 15.900,00 kuna. U 2021. godini temeljem Odluke Skupštine Društva zaključuje se Ugovor o prodaji i prijenosu poslovnog udjela društva Inkasator d.o.o. Karlovac, između Čistoća d.o.o. Karlovac kao prenositelja udjela i Gradske toplane d.o.o. Karlovac kao stjecatelja jednog poslovnog udjela u nominalnom iznosu od 398,17 Eur-a / 3.000,00 kuna.

Vlasnička struktura:

- Grad Karlovac……………………………….50.832,84 Eur-a / 383.000,00 kn ili 87,48%

- Vodovod i kanalizacija d.o.o.,……………….5.162,92 Eur-a / 38.900,00 kn ili 8,88%

- Čistoća d.o.o.,………………………………...1.712,12 Eur-a / 12.900,00 kn ili 2,95%

- Gradska toplana d.o.o………….……………. 398,17 Eur-a / 3.000,00 kn ili 0,69%

1.6. Uprava

Uprava Društva sastoji se od 1 člana, direktora Društva, koji zastupa i predstavlja Društvo pojedinačno i samostalno, organizira i rukovodi procesom rada i poslovanja, vodi operativno poslovanje i poslovne knjige, saziva Skupštinu, podnosi Nadzornom odboru i Skupštini financijske izvještaje i izvještaje o stanju Društva, odlučuje o pitanjima iz radnog odnosa i drugo.

Funkciju direktorice Društva od 21.07.2021.godine obnaša Andreja Barberić na vremensko razdoblje od 4 godine te je s direktoricom sklopljen Ugovor o radu na mandatno razdoblje sukladno važećim propisima.

1.7. Nadzorni odbor

Ima 5 članova. Skupština Društva bira 4 člana, a zaposlenici Društva 1 člana. Osim članova, Nadzorni odbor ima tajnika kojeg imenuje i opoziva Skupština Društva, a koji je zadužen za vođenje administrativnih poslova Nadzornog odbora, te je obvezan sudjelovati na sjednicama Nadzornog odbora. Prema odredbama Društvenog ugovora, Nadzorni odbor nadzire vođenje poslovanja Društva, imenuje i opoziva Upravu, raspisuje natječaj za imenovanje Uprave, saziva Skupštinu, podnosi Skupštini pisano izvješće o obavljenom nadzoru, donosi Poslovnik o svom radu i drugo.

Članovi Nadzornog odbora su u sastavu:

1. Marinko Pleskina (predsjednik),

2. Ivan Mileusnić (zamjenik),

3. Nives Matan (član),

4. Dragan Pintar (član),

5. Vladimir Vinski (član-zaposlenik),

Tajnica Nadzornog odbora je Brankica Dejanović

**2. Djelatnosti tvrtke**

Osnovne djelatnosti tvrtke su objedinjena naplata troškova stanovanja, upravljanje nekretninama po ugovoru i uz naplatu i DTK instalacije.

2.1. Proces objedinjene naplate obuhvaća:

- Prikupljanje, obradu i evidenciju podataka,

- obračun i kontrolu na mjesečnoj razini,

- ispis, kuvertiranje, sortiranje i distribuciju računa,

- knjigovodstvenu evidenciju po svakom pojedinom potrošaču (analitika kupaca),

- blagajničko poslovanje i zaprimanje uplata

- naplatu potraživanja koristeći sve zakonom dopuštene alate za poboljšanje naplate (podsjetnici, opomene, ovrhe i dr.).

2.2. Upravljanje višestambenim zgradama obuhvaća:

- održavanja zajedničkih dijelova i uređaja u graditeljskom i funkcionalnom stanju nužnom za korištenje,

- utvrđivanje visine zajedničke pričuve koji snosi pojedini suvlasnik u dogovoru sa suvlasnicima,

- proces naplate pričuve, raspolaganje sredstvima koja vlasnici izdvajaju za pokriće troškova održavanja zajedničkih dijelova i uređaja u skladu sa godišnjim i višegodišnjim programom,

- osiguranje zgrade od rizika prema godišnjem programu,

- ugovaranje kreditne linije radi pružanja mogućnosti korištenja dodatnih sredstava za pokriće troškova održavanja zajedničkih dijelova i uređaja na osnovi odluke suvlasnika,

- zastupanje suvlasnika pred sudom i drugim tijelima državne vlasti u postupcima koji proizlaze iz upravljanja,

- pružanje pravne, financijske i tehničke pomoći predstavniku suvlasnika u poslovima upravljanja,

- informiranje suvlasnike o obavljenim poslovima,

- pripremu prijedloga programa rada u suradnji s predstavnicima suvlasnika,

- pripremu troškovnika za poslove redovnog održavanja, vođenje tehničkog nadzora i preuzimanja radova,

- informiranje suvlasnika o mogućim izvorima sufinanciranja radova putem natječaja i drugim izvorima financiranja,

- pripremu projektnog zadatka i dokumentacije za prijavu na natječaje,

- provedbu postupaka nabave i ocjene ponuda s prijedlogom za izbor ponuditelja,

- informativne izračune potrebnih kreditnih sredstava,

- pripremu dokumentacije i ishođenje kreditnih sredstava.

2.3. Distributivna telekomunikacijska kanalizacija - DTK

Gradsko vijeće Grada Karlovca je 24.09.2019. godine donijelo Odluku o komunalnim djelatnostima na području grada Karlovca u koju ulaze sljedeće djelatnosti: upravljanje i održavanje dijela elektroničke komunikacijske infrastrukture koji se sastoji od mreže podzemnih cijevi od pogodnog materijala, kabelskih zdenaca i kabelskih galerija, koja služi za postavljanje i zaštitu elektroničkih komunikacijskih kabela.

Upravljanje i održavanje odnosi se na poslove davanja u zakup elektroničke komunikacijske mreže i/ili vodova, davanje pristupa i zajedničkog korištenja kabelske kanalizacije, izdavanje tehničkih uvjeta za provedbu radova polaganja kabela, nadzor nad provedbom tih radova, vođenje evidencije zauzeća cijevi, izradu planova i obavljanje radova preventivnog i korektivnog održavanja i druge poslove propisane drugim propisima, osim osnivanja služnosti u svrhu polaganja telekomunikacijske infrastrukture na javnim površinama kojima upravlja Grad Karlovac. Inkasator d.o.o. je dužan izraditi i voditi registar DTK kablova na području grada u skladu sa Zakonom.

**3. Struktura zaposlenih**

Ciljevi poslovanja Društva, planirani obujam i razina kvalitete pruženih usluga uvjetuju i dobro organiziranu strukturu zaposlenih sa povećanjem učešća zaposlenih sa višom i visokom stručnom spremom. U 2024. kalendarskoj godini uvjete za starosnu mirovinu temeljem čl. 33. Zakona o mirovinskom osiguranju ispunjavaju dvije osobe.

Kvalifikacijska struktura Stanje na dan 20.12.2023. Plan za 2024.

VSS 8 6

VŠS 4 4

SSS 24 23

UKUPNO 36 33

Tijekom 2023. godine zaposlena je samo jedna osoba dok su tri otišle u starosnu mirovinu. Jednoj radnici teče otkazni rok te završava sa 07.01.2024., jedna radnica odlazi u mirovinu u ožujku 2024., a jedna u prosincu 2024. godine. Unatoč potrebama posebno u području građevine, ali i u financijama ne planiraju se zapošljavanja obzirom na nedostatak financijskog potencijala. Ukoliko dođe do promjena odnosno povećanja u prihodovnoj strani u odnosu na planirano, moguće je zapošljavanje u navedena dva područja.

4**.** **FINANCIJSKI PLAN POSLOVANJA ZA 2024. GODINU**

Strategijom razvoja tvrtke Inkasator d.o.o. definirani su i postavljeni strateški ciljevi koji su potrebni da bi se ostvario planirani i željeni poslovni rezultat koji se održava kroz misiju i viziju tvrtke s ciljem poboljšanja kvalitete usluga kako na području upravljanja višestambenim zgradama tako i u području objedinjene naplate troškova stanovanja.

Temeljem strategije razvoja tvrtka donosi godišnje planove poslovanja te radi usporedbu financijskog plana tekuće i prethodne godine. Plan poslovanja donosi se uzimajući parametre iz prethodnih razdoblja i planirane aktivnosti u budućem razdoblju na razini kalendarske godine. Financijski plan poslovanja prihoda i rashoda za 2024. godinu kao i plan nabave roba radova izraženi su u Eurima. Prihodi i rashodi na pozicijama iskazani su u tablici 1. i 2. kao usporedni podaci plana za 2023. i 2024. godinu i indexima.

Obzirom na povećanje materijalni davanja za radnike te moguće zakonske izmjene koje će umanjiti prihode određenih pozicija te Odluku Vlade RH o subvencioniranju troškova grijanja i električne energije, a koja je na snazi do 01.04.2024. izazovno je bilo zatvoriti financijski plan. Radi povećanja svih troškova poslovanja, otvorene su mogućnosti povećanja cijena usluga koje nudi društvo po cjeniku te korigiranje poslovnih ugovora sa korisnicima objedinjene naplate.

U 2024. godini imat ćemo prve prihode iz djelatnosti distributivne telekomunikacijske kanalizacijske mreže (DTK). Spomenuta djelatnost imat će utjecaj na imovinu društva kao i na novčani tijek u budućim razdobljima.

U digitalnom poslovanju pripremamo sustav za digitalizaciju postojeće papirnate arhive, dorade u aplikaciji USZ s naglaskom na obostranu komunikaciju sa predstavnicima, suvlasnicima i izvođačima. U 2023. proveli smo nabavu novog serverskog dijela informatičkog sustava koji će biti implementiran u prvom kvartalu 2024.godine te će znatno utjecati na brzinu i kvalitetu protoka informacija i obrade podataka.

U narednoj godini očekuje se unapređenje poslovnog procesa koji će pozitivno utjecati na troškove poslovanja i učinkovitost. Izmjene nove zakonske regulative koje su nastupile (Ovršni zakon, Opći porezni zakon i sl.) zahtijevati će dodatna ulaganja kako bi se postojeći procesi uskladili sa pozitivnim propisima RH.

Na razini Društva u 2024. godini očekuje se značajnije sudjelovanja kako ljudskih tako i ostalih resursa u procesu nastavka Energetske obnove višestambenih zgrada i energetske obnove višestambenih zgrada oštećenih u potresu, a koje su sufinancirane sredstvima EU.

Također, kontinuirano planiramo raditi na unapređenju poslovnih procesa koji su uobičajeni i redoviti u djelovanju naše tvrtke, a na korist korisnika naših usluga i građana grada Karlovca.

Tablica 1: Financijski plan prihoda za 2024. godinu

|  |  |  |  |  |  |
| --- | --- | --- | --- | --- | --- |
|   |   | **PLAN** | **PLAN**  | **INDEKS** | VRSTA  |
|   | NAZIV IZVORA FINANCIRANJA | **ZA** | **ZA** | **PLANA** | RIZIKA |
|   |   | **2023.** | **2024** | **2024/2023** |   |
| **1** | **PRIHODI OD NAPLATE KOMUNALNIH USLUGA** | **805.778,02** | **807.300,00** | 100 | Rizik |
|   | a) prihodi od VIK-a prema Ugovoru | 235.536,02 | 250.000,00 | 106 | poslovnog |
|   | b) prihodi od Grada za komunalnu naknadu | 76.448,34 | 80.000,00 | 105 | okruženja |
|   | c) prihodi od Čistoće za odvoz smeća (općina Karlovac i Draganići) | 283.225,64 | 270.000,00 | 95 | i zakonske |
|   | d) prihodi od usluga naplate za Hrvatske vode (NKN,UVZ,UVI) | 172.848,42 | 170.000,00 | 98 | regulative |
|   | e) prihodi od usluge naplate naknade za Centralne garaže | 1.756,48 | 1.800,00 | 102 | Strateški |
|   | f) prihodi od usluga naplate od servisa za čišćenje | 20.700,00 | 20.000,00 | 97 | rizik |
|   | g) prihodi od naplate komunalne naknade općine Draganići | 15.263,12 | 15.500,00 | 102 |   |
| **2** | **PRIHOD OD UPRAVLJANJA STAMBENIM ZGRADAMA**  | **269.254,64** | **300.000,00** | 111 | rizik konkurencije |
| **3** | **PRIHOD OD UPRAVLJANJA POSLOVNIM P.GRADA KLC.**  | **14.599,51** | **15.000,00** | 103 | tržišni rizik |
| **4** | **PRIHODI OD ZAKUPNINE VLASTITIH POSLOVNIH PROSTORA**  | **7.836,87** | **11.000,00** | 140 | tržišni rizik |
|  | a) prihod od p.p.u V.Mačeka | 1.718,28 | 5.500,00 | 320 |   |
|  | b) prihodi od zapupnine dijela p.p. Geotermika, Grad | 6.118,59 | 5.500,00 | 90 |   |
| **5** | **PRIHOD OD NAKNADE ZA USLUGE PRAĆENJA OBROČNE OTPLATE PRODAJE STANOVA** | **11.299,95** | **12.000,00** | 106 | financijski rizik |
|  | a) od prodaje stanova Grad Karlovac | 9.307,36 | 10.000,00 | 107 |   |
|  | b) ostali  | 1.992,59 | 2.000,00 | 100 |   |
| **6** | **PRIHODI OD REFUNDIRANIH KOMUNALNIH USLUGA**  | **2.040,00** | **2.000,00** | 98 | financijski rizik |
| **7** | **PRIHODI OD REFUNDIRANIH JAVNOBILJEŽNIČKIH ,OVRŠNIH I SUDSKIH POSTUPAKA** | **61.453,47** | **61.500,00** | 100 | financijski i  |
|  | a) prihodi od refundiranih sudskih pristojbi od korisnika | 31.853,47 | 32.500,00 | 102 | socijalni rizik |
|  | b) prihodi od javnobilježničkih postupaka | 22.500,00 | 22.000,00 | 98 |   |
|  | c) prihodi od naplaćenih sudskih i parničnih troškova iz ranijih razdoblja | 7.100,00 | 7.000,00 | 99 |   |
| **8** | **PRIHODI PREMA UGOVORIMA O POSLOVNO-TEHNIČKOJ SURADNJI**  | **38.489,61** | **12.000,00** | 31 | tržišni rizik |
|  | a) Toplana, Allianz, Žuc  | 7.489,61 | 12.000,00 | 160 |   |
|  | b) ostali | 31.000,00 | 0,00 | 0 |   |
| 9 | **PRIHODI OD USLUGA PREMA CJENIKU**  | **19.912,53** | **25.500,00** | 128 | gospodarski |
|  | a) potvrde i uvjerenja | 5.972,53 | 8.000,00 | 134 | rizik |
|  | b) ostale usluge prema cjeniku | 13.940,00 | 17.500,00 | 126 |   |
| **10** | **PRIHODI OD KAMATA (interne,pasivne,cash pool)**  | **600,00** | **1.000,00** | 167 | financijski rizik |
| **11** | **OSTALI FINANCIJSKI PRIHODI (kuvertiranje,pl.unaravi,ref.CZ i sl.)** | **12.047,50** | **14.000,00** | 116 | financijski rizik |
|   | a) pridod od usluga kuvertiranja | 2.301,34 | 4.000,00 | 174 |   |
|   | b) prihodi od plaće u naravi | 1.646,16 | 4.000,00 | 243 |   |
|   | c) ostali  | 8.100,00 | 6.000,00 | 74 |   |
| **12** | **PRIHODI OD UKIDANJA REZERVIRANJA ZA GO I OTPRREMNINU** | **46.476,74** | **30.000,00** | 65 | rizik ULJP |
| **13** | **PRIHODI PO ENO (administracija)** | **7.000,00** | **32.000,00** | 457 | gospodarski rizik |
| **14** | **PRIHODI OD UPRAVLJANJA DTK** | **0,00** | **5.000,00** |   | tržišni rizik |
|   | **P R I H O D I U K U P N O:** | **1.296.788,84** | **1.328.300,00** | 102 |   |

Tablica 2: Financijski plan rashoda za 2024. godinu

|  |  |  |  |  |  |
| --- | --- | --- | --- | --- | --- |
| **Red.** |  | **PLAN** | **PLAN**  | **INDEKS** | **IZVOR** |
| **broj** | **N A Z I V T R O Š K A** | **ZA** | **ZA** | **2024/2023** | **PRIHODA** |
|  |   | **2023.** | **2024.** |  |   |
| **1** | **UREDSKI MATERIJAL** | **28.626,98** | **30.500,00** | 107 | ONTS |
|   | a) uredski materijal:papir,registratori,olovke… | 4.645,30 | 4.500,00 | 97 |   |
|   | b) HUBobrasci,logo papir i koverte | 20.000,00 | 22.000,00 | 110 |   |
|   | c) toneri i tinte | 3.981,68 | 4.000,00 | 100 |   |
| **2** | **POTROŠENA ENERGIJA** | **26.281,44** | **26.000,00** | 99 | ONTS  |
|   | a) električna energija(stara i nova zgrada) | 10.000,00 | 10.000,00 | 100 |   |
|   | b) toplinska (Gradska toplana) | 5.000,00 | 4.000,00 | 80 |   |
|   | c) toplinska energija (stara zgrada-OTP tržnica) | 9.290,60 | 10.000,00 | 108 |   |
|   | d) gorivo za vozila | 1.990,84 | 2.000,00 | 100 |   |
| **3** | **TROŠKOVI SITNOG INVENTARA** | **350,00** | **500,00** | 143 | po cjeniku |
| **4** | **TROŠKOVI DISTRIBUCIJE** | **59.100,00** | **60.000,00** | 102 | ONTS |
| **5** | **TROŠKOVI TELEFONIJE** | **7.034,31** | **7.000,00** | 100 | OFP |
|  | a) fiksna | 1.990,84 | 2.000,00 | 100 | po cjeniku |
|  | b) mobilna | 5.043,47 | 5.000,00 | 99 | pos.teh.sur. |
| **6** | **INTELEKTUALNE USLUGE** | **104.838,19** | **102.200,00** | 97 | ONTS |
|  | a) održavanje informatičkog sustava LC | 60.452,98 | 68.500,00 | 113 |   |
|  | b) održavanje sistemskog sustava FIBRATUS | 7.000,00 | 12.000,00 | 171 |   |
|  | b) javnobilježničke usluge | 12.000,00 | 15.000,00 | 125 |   |
|  | c) odvjetničke usluge | 0,00 | 0,00 |   |   |
|  | d) revizijske usluge | 4.247,13 | 4.500,00 | 106 |   |
|  | e) usluge sustava upravljanja kvalitetom (ISO) | 663,62 | 700,00 | 105 |   |
|  | f) naknada za korištenja prava int.vlasništva-web hosting | 1.570,00 | 1.500,00 | 96 |   |
|  | g) usluge uvođenja SUK, GDPR | 18.904,46 | 0,00 |   |   |
| **7** | **USLUGE PROMIDŽBE** | **18.200,00** | **10.000,00** | 55 | PPUPTS |
|  | a) promidžbeni materijali | 14.000,00 | 6.000,00 | 43 |   |
|  | b) izvješćivanje i oglašavanje u medijima, objava javnih natječaja | 4.200,00 | 4.000,00 | 95 |   |
| **8** | **TROŠKOVI ZAKUPA POSLOVNOG PROSTORA (OTP)** | **25.217,33** | **25.700,00** | 102 | UPP I PVPP |
| **9** | **KOMUNALNE USLUGE** | **10.000,00** | **10.000,00** | 100 | RKU, UPC |
| **10** | **UGOSTITELJSKE USLUGE ZA POTREBE PROTOKOLA** | **3.500,00** | **2.500,00** | 71 | OFP |
| **11** | **OSTALE USLUGE** | **19.080,40** | **17.550,00** | 92 | ONTS |
|  | a) popravci i servisiranje vozila | 3.500,00 | 3.000,00 | 86 |   |
|  | b) sevisiranje i održavanje vatrogasnih uređaja i opreme | 3.000,00 | 1.600,00 | 53 |   |
|  | c) registracija automobila | 943,26 | 950,00 | 101 |   |
|  | d) usluge pranja i čišćenja,zgrade, vozila. zavjesa  | 800,00 | 1.000,00 | 125 |   |
|  | e) usluge održavanja p.prostora (elektro,stolarske,klima,vodovodne,video nadzor i sl) | 6.636,14 | 5.000,00 | 75 |   |
|  | f) zaštitarske usluge | 1.500,00 | 3.000,00 |   |   |
|  | g) usluge student servisa i učeničkog servisa | 2.500,00 | 3.000,00 | 120 |   |
|  | h) ostale usluge; grafička priprema i sl. | 201,00 | 200,00 | 100 |   |
| **12** | **TROŠKOVI OSOBLJA - PLAĆE** | **690.158,60** | **757.000,00** | 110 | ONTS I USZ |
|  | a) Neto plaće | 440.639,72 | 498.000,00 | 113 |   |
|  | b) Porezi i doprinosi iz i na plaće | 249.518,88 | 259.000,00 | 104 |   |
| **13** | **AMORTIZACIJA** | **42.471,30** | **44.000,00** | 104 | ONTS |
| **14** | **DNEVNICE I PUTNI TROŠKOVI** | **2.800,00** | **3.000,00** | 107 | OFP |
| **15** | **NAKNADE ZAPOSLENIMA** | **127.230,10** | **142.000,00** | 112 | Prod.stan., |
|  | a) troškovi prijevoza na posao i s posla | 26.544,56 | 30.000,00 | 113 | refundirani  |
|  | b) troškovi prehrane radnika | 29.199,02 | 40.000,00 | 137 | pravni, |
|  | c) prigodne nagrade(regres, BO90 dana, smrtni slučaj, novorođeno dijete, jubilarne | 46.452,98 | 60.000,00 | 129 | Eno, GO, |
|  | d) sistematski pregledi | 8.944,24 | 12.000,00 | 134 | po cjeniku |
|  | e) energetski dodatak uz plaću | 16.089,30 | 0,00 |   |   |
| **16** | **NAKNADE NADZORNOM ODBORU I UG.O DJELU** | **3.000,00** | **3.600,00** | 120 | OFP |
| **17** | **PREMIJA OSIGURANJA** | **2.757,28** | **2.850,00** | 103 | po cjeniku |
|  | a) imovine | 148,89 | 150,00 | 101 |   |
|  | b) osoba | 1.194,19 | 1.200,00 | 100 |   |
|  | c) prometnih sredstava (osnovno i kasko) | 1.414,20 | 1.500,00 | 106 |   |
| **18** | **BANKARSKE USLUGE**  | **50.668,93** | **51.200,00** | 101 | ONTS |
|  | a) usluge KBK | 5.972,53 | 6.000,00 | 100 |   |
|  | b) usluge SEPA | 4.645,30 | 5.000,00 | 108 |   |
|  | c) usluge FINA (predujmovi za prisilnu naplatu) | 17.253,97 | 17.500,00 | 101 |   |
|  | d) usluge PBZ | 3.981,68 | 4.000,00 | 100 |   |
|  | e) usluge OTP | 265,45 | 300,00 | 113 |   |
|  | f) usluge kartičnog poslovanja | 17.600,00 | 17.300,00 | 98 |   |
|  | g) troškovi oko Keks Pay | 950,00 | 1.100,00 | 116 |   |
| **19** | **OSTALI TROŠKOVI (doprinosi i članarine,pričuva, HRT pristojbe,**  | **18.051,68** | **18.900,00** | 105 | ONTS |
|   | a) članarine udrugama i za kartice, doprinosi šume, HRT pristojba  | 1.800,00 | 2.000,00 | 111 | po cjeniku |
|   | b) pričuva za održavanje zgrade | 3.981,68 | 4.000,00 | 100 |   |
|   | c) troškovi obrazovanja (seminari, simpoziji, stručno obrazovanje…)  | 5.500,00 | 5.500,00 | 100 |   |
|   | d) troškovi za priručnike, časopise i stručnu literaturu | 1.370,00 | 1.400,00 | 102 |   |
|   | e) sudski i prnični troškovi | 5.200,00 | 5.000,00 | 96 |   |
|   | f) troškovi obveznih liječničkih pregleda | 0,00 | 500,00 |   |   |
|   | g) ostali neplanirani troškovi (licenciranje i sl) | 200,00 | 500,00 | 250 |   |
| **20** | **DONACIJE** | **20.000,00** | **9.000,00** | 45 | po cjeniku |
| **21** | **TROŠKOVI DTK INASTALACIJA-RADOVI**  | **0,00** | **0,00** |   |   |
| **22** | **HTZ ZAŠTITNA I RADNA ODJEĆA I OBUĆA** | **2.654,46** | **3.000,00** | 113 | po cjeniku |
| **23** | **SREDSTVA ZA ČIŠĆENJE** | **1.327,23** | **1.000,00** | 75 | prih.od kamat |
|   | **U K U P N O**  | **1.263.348,23** | **1.327.500,00** | 105 |  |

|  |  |  |  |  |  |
| --- | --- | --- | --- | --- | --- |
|  | Legenda skraćenica izvora prihoda: |  |  |  |  |
|  | ONTS-objedinjena naplata troškova stanovanja |  |  |  |  |
|  | USZ-upravljanje stambenim zgradama |  |  |  |  |
|  | OFP-ostali financijski prihodi |  |  |  |  |
|  | PPUPTS-prihodi po ugovorima o poslovno tehničkoj suradnji |  |  |  |  |
|  | UPP-upravljanje poslovnim prostorima |  |  |  |  |
|  | PVPP-prihodi na osnovi vlastitih poslovnih prostora |  |  |  |  |
|  | RKU - refundirane komunalne usluge |  |  |  |  |
|  | UPC- prihodi usluga po cjeniku |  |  |  |  |

4.1.Rekapitulacija Plana prihoda i rashoda za 2024. godinu

UKUPNI PRIHODI ................................................................. ...1.328.300,00 Eur-a

UKUPNI RASHODI .................................................................... 1.327.500,00 Eur-a

PLANIRANA DOBIT PRIJE OPOREZIVANJA .......................,…. 800,00 Eur-a

Ukupno planirani prihodi i rashodi su veći u odnosu na planirane u 2023. godini. Očekivani planirani rezultat poslovanja u 2024. godinu iznosi 800,00 Eura, a temelji se na nastavku kontinuiranog pozitivnog poslovanja.

Ovog trenutka nismo u mogućnosti procijeniti kakav će danji financijski utjecaj imati događaji uzrokovani energetskom krizom, ratom u Ukrajini i Bliskom istoku kao i posljedicama od Covida-19 na rezultat poslovanje društva u 2024. godini, ali s pravom očekujemo kako navedeni događaji neće utjecati na mogućnost Društva za nastavkom poslovanja u narednim razdobljima, budući da ćemo ovu godinu unatoč problemima s kojima smo se susretali završiti s pozitivnim rezultatom.

S obzirom na turbulentnost vremena u kojemu živimo, visoku inflaciju, rast cijena energenata i sirovina, rast referentnih kamatnih stopa i uvođenje eura, izrada financijskog plana poslovanja za 2024. godinu za nas i mnoga druga poduzeća postavlja brojna pitanja i nedoumice.

U slučaju bilo koje neočekivane promjene pokazatelja Plana poslovanja Uprava će izvršiti korekcijske mjere u smislu održavanja pozitivnog poslovanja Društva.

 Direktorica

 Andreja Barberić, mag.rel.int.